На основу члана 16, тачка 11, алинеа 1 Скупштина Српског лекарског друштва је на својој седници одржаној 6. фебруара 2025. донела следећу

ОДЛУКУ

О изменама и допунама Статута СЛД и то:

У члану 1 после ''Српско лекарско друштво (у даљем тексту : Друштво) добровољно је, невладино'' , убацити ''стручно, научно''...остатак текста исти.

У члану 4, тачка 2 Статута после ''Друштво покреће и разматра питања из области медицине и стоматологије и у том циљу организује научне и стручне скупове'' убацити ''издаје научне и стручне часописе''.

Члан 11. тачка 10, други пасус бришу се речи ''Изузетно, у случају потребе'' и реченица гласи ''Седнице Скупштине се могу одржавати коришћењем електронске комуникације''.

Члан 11, тачка 15, други пасус бришу се речи '' ''Изузетно, у случају потребе'' и реченица гласи ''Седнице Председништва се могу одржавати коришћењем електронске комуникације''.

У члану 12, тачка 2 ''специјалистичке секције окупљају чланове Друштва по појединим специјалностима ради што бољег стручног'' убацити ''и научног''.

У члану 12, тачка 3 . ''у оквиру специјалистичких секција могу се формирати активи за одређена ускостручна '' убацити ''и научна''.

Члан 12, тачка 10, други пасус бришу се речи '' ''Изузетно, у случају потребе'' и реченица гласи ''Седнице Скупштине се могу одржавати коришћењем електронске комуникације''.

Члан 12, тачка 15, други пасус бришу се речи '' ''Изузетно, у случају потребе'' и реченица гласи ''Седнице Председништва се могу одржавати коришћењем електронске комуникације''.

Члан 13, тачка 8, други пасус бришу се речи '' ''Изузетно, у случају потребе'' и реченица гласи ''Седнице Скупштине се могу одржавати коришћењем електронске комуникације''.

Члан 13, тачка 13, други пасус бришу се речи '' ''Изузетно, у случају потребе'' и реченица гласи ''Седнице Председништва се могу одржавати коришћењем електронске комуникације''.

Члан 16, тачка 3, трећи пасус бришу се речи '' ''Изузетно, у случају потребе'' и реченица гласи ''Седнице Скупштине се могу одржавати коришћењем електронске комуникације''.

У члану 16, тачка 11 убацује се алинеа 2 која гласи ''даје сагласност на избор кандидата за САНУ''.

У члану 17, тачка 4, брише се алинеа 11 која гласи ''даје сагласност на избор кандидата за САНУ на образложени предлог председника Комисије'' као алинеа 11 убацује се следећи текст ''бира начелника Стручне службе''

Члан 17, тачка 5, други пасус бришу се речи '' ''Изузетно, у случају потребе'' и реченица гласи ''Седнице Председништва се могу одржавати коришћењем електронске комуникације''.

Члан 19, тачка 8, после алинее 6 убацује се алинеа која гласи ''предлаже наченика Стручне службе''.

Члан 25 се брише и гласи:

'' Друштво се, између осталог, бави истраживањем и развојем у друштвеним и хуманистичким наукама, организује научне и стручне скупове, издаје научне и стручне часописе и сарађује са другим научним и стручним институцијама, шифра делатности 72.19.

Друштво може почети са непосредним обављањем ове делатности тек након извршеног уписа у Регистар привредних субјеката.

Добит остварена на начин из става 1 овог члана може се користити искључиво за остваривање циљева Друштва, укључујући и трошкове редовног рада Друштва као и сопстевно учешће у финансирању одређених пројеката. ''

Члан 27, тачка 3 се брише и да гласи ''Начелника Стручне службе бира Председништво на образложени предлог председника Друштва''